Både anfører Thomas Augustinussen og viceanfører Rasmus Würtz sad udenfor da AaB i sidste runde tabte 1-0 i det nordjyske lokalderby mod Hobro. Søndag skal de regerende mestre rejse sig igen og hente tre point hjem mod den øjeblikkelige nier i tabellen SønderjyskE. SønderjyskE har i de seneste to opgør modtaget slemme nederlag, men Kent Nielsen og hans tropper mener ikke at cifrene (1-4 og 0-4) er sigende for Sønderjyskes præstation. - SønderjyskE har efterhånden fået samlet et spændende hold, der spiller ud fra en stram defensiv struktur med hurtige omstillinger, og med to dygtige individualister oppe foran i Tommy Bechmann og Marvin Pourie, konstaterer Kent Nielsen. - Vi vil derfor blive testet ikke mindst på vores tålmodighed, og vi skal forsøge at afveksle mellem netop tålmodigt og mere direkte spil. Ambitionen er naturligvis at vinde den tredje hjemmesejr i træk, og forhåbentlig kan vi præstere og være lige så effektive som i forårets første to hjemmekampe, siger Kent Nielsen. Han har udtaget 19 spillere til kampen. Deres navne kan du se i faktaboksen til højre.

Opsummering:
AaB øjner Superligaens tredjeplads og med en sejr over SønderjyskE søndag den endnu tættere på.